CELEX: 62014CN0263
Language: fi
Date: 2014-05-28 00:00:00
Title: Asia C-263/14: Kanne 28.5.2014 – Euroopan parlamentti v. Euroopan unionin neuvosto

21.7.2014   
            
            
               FI
            
            
               Euroopan unionin virallinen lehti
            
            
               C 235/11
            
         Kanne 28.5.2014 – Euroopan parlamentti v. Euroopan unionin neuvosto
   (Asia C-263/14)
   2014/C 235/16
   Oikeudenkäyntikieli: englanti
   
      Asianosaiset
   
   
      Kantaja: Euroopan parlamentti (asiamiehet: R. Passos, A. Caiola ja M. Allik)
   
      Vastaaja: Euroopan unionin neuvosto
   
      Vaatimukset
   
   
               —
            
            
               on kumottava merirosvouksesta epäiltyjen ja sen johdosta takavarikoidun omaisuuden siirtämistä Euroopan unionin johtamilta merivoimilta Tansanian yhdistyneen tasavallan huostaan koskevista edellytyksistä tehdyn Euroopan unionin ja Tansanian yhdistyneen tasavallan välisen sopimuksen allekirjoittamisesta ja tekemisestä 10.3.2014 annettu neuvoston päätös 2014/198/YUTP (1)
               
            
         
               —
            
            
               on pysytettävä 10.3.2014 annetun neuvoston päätöksen 2014/198/YUTP vaikutukset siihen asti, kunnes päätös on korvattu, ja
            
         
               —
            
            
               Euroopan unionin neuvosto on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Euroopan parlamentti katsoo, että merirosvouksesta epäiltyjen ja sen johdosta takavarikoidun omaisuuden siirtämistä Euroopan unionin johtamilta merivoimilta Tansanian yhdistyneen tasavallan huostaan koskevista edellytyksistä tehdyn Euroopan unionin ja Tansanian yhdistyneen tasavallan välisen sopimuksen allekirjoittamisesta ja tekemisestä 10.3.2014 annettu neuvoston päätös 2014/198/YUTP on pätemätön, koska se ei koske yksinomaan yhteistä ulko- ja turvallisuuspolitiikkaa, vaikka tästä määrätään nimenomaisesti SEUT 218 artiklan 6 kohdan toisessa alakohdassa.
   Euroopan parlamentti katsoo, että Euroopan unionin ja Tansanian tasavallan välinen sopimus liittyy myös oikeudelliseen yhteistyöhön rikosasioissa ja poliisiyhteistyöhön, joten se kattaa aloja, joihin sovelletaan tavallista lainsäätämisjärjestystä.
   Näin ollen tämä sopimus olisi pitänyt tehdä SEU 37 artiklan ja SEUT 82 sekä SEUT 87 artiklan aineellisen oikeusperustan nojalla sen jälkeen, kun Euroopan parlamentti on antanut hyväksyntänsä SEUT 218 artiklan 6 kohdan a alakohdan mukaisesti.
   Tämän vuoksi neuvosto on rikkonut perussopimuksia, kun se ei ole valinnut asianmukaista oikeudellista perustaa sopimuksen tekemiselle.
   Lisäksi Euroopan parlamentti katsoo, että neuvosto on rikkonut SEUT 218 artiklan 10 kohtaa, koska se ei tiedottanut parlamentille välittömästi ja täysimääräisesti sopimuksen kaikissa neuvottelu- ja tekovaiheissa.
   Mikäli unionin tuomioistuin kumoaa riidanalaisen päätöksen, Euroopan parlamentti ehdottaa kuitenkin, että unionin tuomioistuin pysyttää sillä olevan vallan nojalla riidanalaisen päätöksen vaikutukset SEUT 264 artiklan toisen kohdan mukaisesti siihen asti, kunnes päätös on korvattu.
   
      (1)  EUVL L 108, s. 1.